PUISI
Biskut manis tergenggam erat di tangan uzur rintik membasahi ubun tergaris senyum di bibir pucat seakan memujuk mereka menoleh berharap wajah asing itu bertukar pandang tetapi tiada siapa peduli. Hanya ketika tiada siapa berjalan si tua itu menadah tangan sedikit demi sedikit garis senyum berbalam cahayanya diganti hiba surut menerpa bagai lopak air menadah simpati daripada pemberi rezeki. Tua seorang wanita debu-debu jalan melekat di wajah ada indah yang melirik di hati manusia jiwa syukur membawanya menemui bahagia. Dia wanita tua diacah mentari demi kesayangan menanti hidup untuk satu hari lagi. Lelahnya hilang di teduhan hujan bahang dan rintik tetap untuknya melangkah mencari rezeki untuk diisi di pinggan retak. Norizan Ramli Sibu Jaya menggenting emosi dipercik mentari buta diburu secalit resah. Sepetang berdiri diambang kehidupan ilham semakin tenat menggapai impian pengabdian penuh bebanan. Sepetang ego memuncak resah bicara kosong semata tercabar; dicabar; taulan arif perkasa iman membatas segala. Dayang Maslina @ Puteri Benak Kuching, Sarawak. (kenangan untuk sekalian mantan) Pagi itu tidak begitu biru seperti selalu ketika posmen menyapa aku terus berlalu membaling sepucuk surat bersampul merah biru wanginya bedak tidak berdebu ketika lipat empat dibuka khabarnya sendiri aku tidak terduga entah kenapa dia memanggil aku keranda adakah aku sekujur seperti larung mengurung kejur jasad terkubur tintanya tiada bermaksud apa hanya mengirim khabar rindu membeku sukma meronta terkapai-kapai ingin dibelai. Di kejauhan berkata mahu ingin pulang ada peluang mengapa masih lagi terhalang janji hanya bersulam emas kesuraman hari-hari menanti menjadi semakin sepi ternyata benar pungguk merindukan rembulan tidur terasa berbantalkan lengan siang dibayangi malam yang berpanjangan menanti suntingan menghalalkan ikatan. Malam masih menjadi teman akrabku menghirup pilu rindu bercampur lesu dalam warkah itu katanya hanya bercanda menyatakan mengapa memanggil aku keranda katanya aku seperti larung mendakap eratnya jiwanya memasung setiap inci jasadnya dalam sepanjang ketika merantai ikatan rasa kasih yang mendalam menguji kesetiaan ketika saling berjauhan kerana mahu sehidup semati pada dasarnya akanku kuburkan dia selamanya dalam keranda jiwa yang tidak bisa siapa gembur-gali dengan jurus sakti sekalian alam dunia. Bandang Anak Galayan Miri, Sarawak. 
See author's posts
